da da da da da da da da da da da da da da da
Vi har fået vores tilladelse !
Skrevet af Ole d. November 30 2006 09:09:00
Endelig har vi fået vores godkendelse, nu kan vi komme i gang.
Det første der skal ske, er at vi skal makere hvor løjperne skal gå. Det vil vi gøre her i weekenden sammen med Ole Lind fra Bornholms Skiklub.
Derefter skal de træer der står i løjperne fældes, det vil ske så hurtigt som muligt.
Når træerne er fjernet, skal stubbene fjernes eller dækkes med jord, og pisterne skal jævnes ud. Samtidig skal der graves en dam til opsamling af vand til sneproduktion. Det skal foregå henover vinteren. Samtidig med at pisterne jævnes ud skal vandrør og el ledninger til snekanonen graves ned langs pisterne.
Det hele skal være overstået til foråret hvor vi skal så græs på pisterne, så de ligger fast og stabilt, hvis der skulle komme kraftigt regnvejr. Ellers vil regnvand skylle ned over pisterne og ødelægge dem.
Sideløbende med alt det praktiske har vi et forslag til vedtægter for skibakkens venner liggende hos en advokat. Når han er færdig med at tygge på vedtægterne, vil vi indkalde til en stiftende generalforsamling for skibakkens venner.
Billedet viser et udsnit af skoven bag Slettegård.
De hvide linjer viser de kommende pister.
Den røde linje viser den kommende skilift.
Den lilla firkant viser den kommende bjælkehytte/varmestue.
Den blå figur viser det kommende vandreservoir.